title: 2019 m. gegužės 15 d. Komisijos įgyvendinimo reglamentas (ES) 2019/830 dėl tam tikrų prekių klasifikavimo Kombinuotojoje nomenklatūroje

text:
23.5.2019

                  LT

                  Europos Sąjungos oficialusis leidinys

                  L 137/26

         KOMISIJOS ĮGYVENDINIMO REGLAMENTAS (ES) 2019/830
         2019 m. gegužės 15 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     Muitinės kodekso komitetas per pirmininko nustatytą laikotarpį nuomonės nepateikė,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 15 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Apie 7 × 14 × 0,8 cm dydžio stačiakampio formos dėklo pavidalo gaminys užapvalintais kraštais, dengiantis mobiliojo telefono užpakalinę pusę ir šonus, pagamintas iš formuoto plastiko (polikarbonato).
                        Užpakalinės pusės išorinis paviršius padengtas odos sluoksniu, o vidinis paviršius, kuris liečiasi su mobiliuoju telefonu, turi pamušalą iš cheminių pluoštų (mikropluošto).
                        Gaminys skirtas mobiliojo telefono užpakalinei pusei ir šonams uždengti ir apsaugoti. Mobiliojo telefono priekinė pusė juo neuždengiama.
                        Žr. paveikslą (*1).

                        3926 90 97

                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 3926 , 3926 90  ir 3926 90 97  atitinkančiais prekių aprašymais.
                        Atsižvelgiant į objektyvias gaminio charakteristikas, jis skirtas mobiliojo telefono užpakalinei pusei ir šonams uždengti ir apsaugoti. Apsaugą užtikrina dėklo medžiaga (polikarbonato plastikas).
                        Odos sluoksnis, kuriuo padengtas gaminio užpakalinės pusės išorinis paviršius, pagerina gaminio išvaizdą, bet pagrindinę apsaugos funkciją atlieka tik papildomai. Taigi medžiaga, kuri nulemia esminį gaminio požymį, taikant 3 bendrosios aiškinimo taisyklės b punktą, yra polikarbonato plastikas, iš kurio pagamintas apsauginis dėklas.
                        Todėl gaminys nelaikytinas kitu dirbiniu iš išdirbtos odos ir nepriskirtinas 4205  pozicijai.
                        Gaminys taip pat nelaikytinas kitu gatavu dirbiniu ir nepriskirtinas 6307  pozicijai, nes tik pamušalas sudarytas iš cheminių pluoštų.
                        Taigi gaminys laikytinas kitu gaminiu iš plastikų ir jam priskirtinas KN kodas 3926 90 97 .

               (*1)  Paveikslas pateikiamas tik dėl informacijos.


title: 2019 m. birželio 26 d. Komisijos įgyvendinimo reglamentas (ES) 2019/1098, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
28.6.2019

                  LT

                  Europos Sąjungos oficialusis leidinys

                  L 175/11

         KOMISIJOS ĮGYVENDINIMO REGLAMENTAS (ES) 2019/1098
         2019 m. birželio 26 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 26 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis (1)

                                 0207 12 90

                                 Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                                 126,8

                                 0

                                 AR

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 240,5

                                 18

                                 AR

                                 206,5

                                 28

                                 BR

                                 215,5

                                 25

                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 296,6

                                 0

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2019 m. birželio 27 d. Komisijos įgyvendinimo reglamentas (ES) 2019/1099, kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas

text:
28.6.2019

                  LT

                  Europos Sąjungos oficialusis leidinys

                  L 175/14

         KOMISIJOS ĮGYVENDINIMO REGLAMENTAS (ES) 2019/1099
         2019 m. birželio 27 d.
         kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1),
         atsižvelgdama į 2013 m. gegužės 13 d. Tarybos įgyvendinimo reglamentą (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (2), ypač į jo 3 straipsnį,
         kadangi:
         A.   ANKSTESNĖ PROCEDŪRA

                     (1)

                     2013 m. gegužės 13 d. Įgyvendinimo reglamentu (ES) Nr. 412/2013 Taryba nustatė galutinį antidempingo muitą į Sąjungą importuojamiems Kinijos Liaudies Respublikos (toliau – KLR) kilmės keraminiams stalo ir virtuvės reikmenims (toliau – stalo reikmenys).

                     (2)

                     Atsižvelgdama į didelį Kinijos eksportuojančių gamintojų skaičių Komisija pagal Reglamento (ES) 2016/1036 17 straipsnį atrinko bendroves, kurios bus tiriamos.

                     (3)

                     Taryba atrinktų bendrovių importuojamiems stalo reikmenims nustatė 13,1–23,4 % individualias muito normas, o kitoms neatrinktoms bendradarbiaujančioms bendrovėms – 17,9 % svertinį vidutinį muitą. Be to, 36,1 % muito norma nustatyta visų kitų Kinijos bendrovių importuojamiems stalo reikmenims.

                     (4)

                     Reglamento (ES) Nr. 412/2013 I priede pateiktas bendradarbiaujančių eksportuojančių gamintojų sąrašas buvo iš dalies pakeistas Komisijos įgyvendinimo reglamentu (ES) Nr. 803/2014 (3) ir Komisijos įgyvendinimo reglamentu (ES) 2017/2207 (4).

                     (5)

                     Pagal Įgyvendinimo reglamento (ES) Nr. 412/2013 3 straipsnį to reglamento 1 straipsnio 2 dalis gali būti iš dalies keičiama naujam eksportuojančiam gamintojui taikant neatrinktoms bendradarbiaujančioms bendrovėms taikomą muito normą, t. y. 17,9 % vidutinę svertinę muito normą, jeigu bet kuris naujas eksportuojantis KLR stalo reikmenų gamintojas pateikia Komisijai pakankamai įrodymų.

               B.   PRAŠYMAS SUTEIKTI NAUJOJO EKSPORTUOJANČIO GAMINTOJO STATUSĄ

                     (6)

                     2018 m. gegužės mėn. bendrovė „Fujian Dehua Sanfeng Ceramics Co. Ltd“ (toliau – pareiškėjas) pateikė prašymą suteikti naujojo eksportuojančio gamintojo statusą, kuriame teigiama, kad ji atitinka visus tris Įgyvendinimo reglamento (ES) Nr. 412/2013 3 straipsnyje nustatytus kriterijus.

                     (7)

                     Siekdamas pagrįsti savo teiginį pareiškėjas pateikė Komisijai klausimyno atsakymus. Išnagrinėjusi klausimyno atsakymus, Komisija paprašė papildomos informacijos ir patvirtinamųjų dokumentų, kuriuos pareiškėjas pateikė.

               C.   PRAŠYMO ANALIZĖ

                     (8)

                     Dėl Įgyvendinimo reglamento (ES) Nr. 412/2013 3 straipsnio a punkte nustatytos sąlygos, t. y. kad per tiriamąjį laikotarpį pareiškėjas nagrinėjamojo produkto į Sąjungą neeksportavo, pareiškėjas pateikė 2011–2017 m. mėnesinių pardavimo sąskaitų registrą. Iš sąskaitų registro matyti, kad pareiškėjas nagrinėjamojo produkto prekybą pradėjo tik po tiriamojo laikotarpio (2012 m. kovo mėn.). Šiuos įrodymus patvirtino tarptautinio pardavimo sąskaitų registras, kuriame nurodyta, kad 2012 m. kovo mėn. pareiškėjas nagrinėjamąjį produktą pradėjo eksportuoti į JAV, o 2012 m. liepos mėn. – į Sąjungą (Prancūziją).

                     (9)

                     Patikrinus sąskaitas faktūras ir kitus pardavimo dokumentus, nerasta įrodymų, kad nagrinėjamasis produktas buvo eksportuotas į Sąjungą iki tų datų ir (arba) tiriamuoju laikotarpiu. Todėl, atsižvelgdama į turimą informaciją ir dokumentus, Komisija padarė išvadą, kad pareiškėjas atitinka Įgyvendinimo reglamento (ES) Nr. 412/2013 3 straipsnio a kriterijų.

                     (10)

                     Dėl Įgyvendinimo reglamento (ES) Nr. 412/2013 3 straipsnio b punkte nustatytos sąlygos Komisija nustatė, kad iki 2013 m. pareiškėjo savininkas turėjo kitų dviejų bendrovių akcijų. Buvo paprašyta pateikti šių dviejų susijusių bendrovių steigimo ir verslo veiklos dokumentus, įskaitant jų sąskaitas, pardavimo ir pirkimo sąskaitų registrus, ir šie dokumentai buvo išnagrinėti. Buvo paprašyta pateikti šių dviejų susijusių bendrovių steigimo ir verslo veiklos dokumentus, įskaitant nagrinėjamojo produkto pardavimo ir pirkimo registrus, ir šie dokumentai buvo išnagrinėti. Remiantis pateiktais dokumentais nebuvo nustatyta tolesnių komercinių ar veiklos ryšių su KLR eksportuotojais arba gamintojais, kuriems taikomos antidempingo priemonės. Be to, vienai iš susijusių bendrovių 2017 m. buvo suteiktas naujojo eksportuojančio gamintojo statusas (5). Todėl Komisija padarė išvadą, kad pareiškėjas tenkina Įgyvendinimo reglamento (ES) Nr. 412/2013 3 straipsnio b punkte nustatytą sąlygą.

                     (11)

                     Dėl Įgyvendinimo reglamento (ES) Nr. 412/2013 3 straipsnio c punkte nustatytos sąlygos Komisija, remdamasi pateiktais patvirtinamaisiais dokumentais, nustatė, kad pareiškėjas faktiškai eksportavo nagrinėjamąjį produktą į Sąjungą po tiriamojo laikotarpio. Pareiškėjas pateikė pirkimo–pardavimo sutartis, pasirašytas su pirkėju Vokietijoje, kartu su kitais pardavimo dokumentais, susijusiais su 2017 m. spalio mėn. sandoriu. Todėl Komisija padarė išvadą, kad pareiškėjas tenkina Įgyvendinimo reglamento (ES) Nr. 412/2013 3 straipsnio c punkte nustatytą sąlygą.

                     (12)

                     Sąjungos pramonė nepateikė jokių įrodymų ir (arba) informacijos, kad pareiškėjas neatitinka bent vieno iš trijų kriterijų.

               D.   IŠVADA

                     (13)

                     Komisija padarė išvadą, kad pareiškėjas atitinka visus tris kriterijus, kad būtų laikomas nauju eksportuojančiu gamintoju. Taigi ji nusprendė, kad pareiškėjui turėtų būti suteiktas naujojo eksportuojančio gamintojo statusas, todėl jo pavadinimas turėtų būti įtrauktas į neatrinktų bendradarbiaujančių bendrovių sąrašą, pateiktą Įgyvendinimo reglamento (ES) Nr. 412/2013 I priede.

               E.   FAKTŲ ATSKLEIDIMAS

                     (14)

                     Pareiškėjui ir Sąjungos pramonei buvo pranešta apie esminius faktus ir aplinkybes, kuriais remiantis buvo manoma esant tikslinga bendrovei „Fujian Dehua Sanfeng Ceramics Co. Ltd.“ nustatyti antidempingo muito normą, taikomą Kinijos neatrinktiems bendradarbiaujantiems eksportuojantiems gamintojams.

                     (15)

                     Šalims buvo suteikta galimybė pateikti pastabų. Pastabų negauta.

                     (16)

                     Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Į Įgyvendinimo reglamento (ES) Nr. 412/2013 I priedo Kinijos neatrinktų bendradarbiaujančių eksportuojančių gamintojų sąrašą įtraukiama ši bendrovė:

                        Bendrovė

                        Papildomas TARIC kodas

                        Fujian Dehua Sanfeng Ceramics Co. Ltd

                        C485

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  OL L 131, 2013 5 15, p. 1.

            (3)  2014 m. liepos 24 d. Komisijos įgyvendinimo reglamentas (ES) Nr. 803/2014, kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (OL L 219, 2014 7 25, p. 33).

            (4)  2017 m. lapkričio 29 d. Komisijos įgyvendinimo reglamentas (ES) 2017/2207, kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (OL L 314, 2017 11 30, p. 31).

            (5)  OL L 314, 2017 11 30, p. 31.


title: 2019 m. birželio 27 d. Komisijos įgyvendinimo reglamentas (ES) 2019/1100, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos desmedifamo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
28.6.2019

                  LT

                  Europos Sąjungos oficialusis leidinys

                  L 175/17

         KOMISIJOS ĮGYVENDINIMO REGLAMENTAS (ES) 2019/1100
         2019 m. birželio 27 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos desmedifamo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
         kadangi:

                     (1)

                     pagal Komisijos direktyvą 2004/58/EB (2) desmedifamas buvo įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos desmedifamo patvirtinimas nustoja galioti 2020 m. liepos 31 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl desmedifamo patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. gruodžio 21 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2018 m. sausio 10 d. Tarnyba pateikė Komisijai išvadas (6), ar galima manyti, kad desmedifamas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje;

                     (9)

                     Tarnybai susirūpinimą kėlė konkretūs klausimai. Visų pirma, nebuvo įmanoma atmesti liekanų, kurių sudėtyje yra laisvojo ir (arba) konjuguotojo anilino (klasifikuojamo kaip 2 kategorijos mutageninė medžiaga ir 2 kategorijos kancerogeninė medžiaga), poveikio vartotojams ir (arba) naminiams gyvuliams, ir liekanų, kurių sudėtyje yra 4-aminofenolio (klasifikuojamo kaip 2 kategorijos mutageninė medžiaga) poveikio vartotojams per gyvūninius produktus galimybės. Be to, Tarnyba padarė išvadą, kad visų tipiškų naudojimo paskirčių atvejais nustatyta didelė ilgalaikė rizika žinduoliams, išskyrus vabzdžiaėdžius žinduolius, jei pagal naudojimo modelį numatoma panaudoti tik vieną kartą. Nustatyta didelė ilgalaikė rizika paukščiams tipiško naudojimo cukriniams ir (arba) pašariniams runkeliams atveju, jei pagal naudojimo modelį numatoma panaudoti du ar tris kartus;

                     (10)

                     Tarnyba taip pat padarė išvadą, kad remiantis turima informacija nebuvo galima atlikti endokrininę sistemą ardančių savybių vertinimo;

                     (11)

                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl patvirtinimo galiojimo pratęsimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

                     (12)

                     vis dėlto, nepaisant pareiškėjo argumentų, su veikliąja medžiaga susijusių problemų pašalinti nepavyko;

                     (13)

                     dėl šių priežasčių nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti veikliosios medžiagos desmedifamo patvirtinimo galiojimo;

                     (14)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (15)

                     valstybėms narėms turėtų būti skirta pakankamai laiko augalų apsaugos produktų, kurių sudėtyje yra desmedifamo, registracijai panaikinti;

                     (16)

                     tais atvejais, kai valstybės narės augalų apsaugos produktams, kurių sudėtyje yra desmedifamo, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2020 m. liepos 1 d.;

                     (17)

                     Komisijos įgyvendinimo reglamentu (ES) 2019/707 (7) desmedifamo patvirtinimo galiojimas pratęstas iki 2020 m. liepos 31 d., kad šios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas dėl patvirtinimo galiojimo nepratęsimo priimtas iki pratęsto galiojimo pabaigos datos, šis reglamentas turėtų būti taikomas kuo greičiau;

                     (18)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl desmedifamo patvirtinimo;

                     (19)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos desmedifamo patvirtinimo galiojimas nėra pratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 86 eilutė (desmedifamas).

            3 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos desmedifamo, registraciją ne vėliau kaip 2020 m. sausio 1 d.

            4 straipsnis
            Lengvatinis laikotarpis
            Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis baigiasi kaip 2020 m. liepos 1 d.

            5 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2004 m. balandžio 23 d. Komisijos direktyva 2004/58/EB, iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant α-cipermetriną, benalaksilą, bromksinilą, desmedifamą, joksinilą ir fenmedifamą (OL L 120, 2004 4 24, p. 26).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance desmedipham, EFSA Journal 2018;16(1):5150 https://www.efsa.europa.eu/en/efsajournal/pub/5150.

            (7)  2019 m. gegužės 7 d. Komisijos įgyvendinimo reglamentas (ES) 2019/707, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, diurono, etefono, etoksazolio, famoksadono, fenamifoso, flumioksazino, fluoksastrobino, folpeto, foramsulfurono, formetanato, metalaksilo-M, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, s-metolachloro ir tebukonazolio patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 120, 2019 5 8, p. 16).


title: 2019 m. birželio 27 d. Komisijos įgyvendinimo reglamentas (ES) 2019/1101, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos metiltolklofoso patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
28.6.2019

                  LT

                  Europos Sąjungos oficialusis leidinys

                  L 175/20

         KOMISIJOS ĮGYVENDINIMO REGLAMENTAS (ES) 2019/1101
         2019 m. birželio 27 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos metiltolklofoso patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2006/39/EB (2) metiltolklofosas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos metiltolklofoso patvirtinimas nustoja galioti 2020 m. balandžio 30 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl metiltolklofoso patvirtinimo galiojimo pratęsimo. Pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (5)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. lapkričio 11 d. pateikė ją Europos maisto saugos tarnybai (toliau – Tarnyba) ir Komisijai;

                     (6)

                     Tarnyba patvirtinimo galiojimo pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (7)

                     2017 m. gruodžio 8 d. Tarnyba pateikė Komisijai savo išvadą (6), ar galima manyti, kad metiltolklofosas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2018 m. spalio 5 d. Tarnyba priėmė ir 2018 m. lapkričio 15 d. pakartotinai paskelbė šią peržiūrėtą išvadą su paaiškinimu dėl iš dalies priimtinos rizikos vandens organizmams (vienas FOCUS scenarijus iš 3 yra laikomas priimtinu) pagal visas tipiškas paskirtis dekoratyviniams augalams saugomuose objektuose. Pradinė išvadų versija iš EFSA leidinio buvo pašalinta. 2018 m. spalio 24 d. Komisija pateikė metiltolklofoso patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (8)

                     kalbant apie Komisijos reglamente (ES) 2018/605 (7) nustatytus endokrininės sistemos ardomųjų savybių nustatymo kriterijus, Tarnybos išvada, grindžiama tuo, kad nebuvo jokių endokrininę sistemą ardančių poveikio in vivo įrodymų, rodo, jog labai mažai tikėtina, kad metiltolklofosas yra endokrininę sistemą ardanti medžiaga. Taigi Komisija mano, kad metiltolklofosas neturi būti laikomas turinčiu endokrininės sistemos ardomųjų savybių;

                     (9)

                     Komisija paragino pareiškėją pateikti pastabų dėl iš dalies pakeistos Tarnybos išvados ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl pratęsimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra metiltolklofoso, naudojamas pagal vieną ar kelias tipiškas paskirtis;

                     (11)

                     todėl tikslinga pratęsti metiltolklofoso patvirtinimo galiojimą;

                     (12)

                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Pirmiausia yra tikslinga apriboti augalų apsaugos produktų, kurių sudėtyje yra metiltolklofoso, naudojimą, siekiant sumažinti tam tikrų metabolitų poveikį vartotojams ir sumažinti šios medžiagos poveikį vandens organizmams ir laukiniams žinduoliams, ir patvirtinti jos naudojimą tik dekoratyviniams augalams ir bulvėms;

                     (13)

                     metiltolklofoso patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra metiltolklofoso, leidžiamos naudojimo paskirtys. Todėl tikslinga neberiboti jo tik kaip fungicido naudojimo;

                     (14)

                     todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

                     (15)

                     Komisijos įgyvendinimo reglamentu (ES) 2019/168 (8) metiltolklofoso patvirtinimo galiojimas pratęstas iki 2020 m. balandžio 30 d., kad šios medžiagos patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2019 m. rugsėjo 1 d.;

                     (16)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos metiltolklofoso patvirtinimo galiojimas pratęsiamas kaip nustatyta I priede.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. rugsėjo 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2006 m. balandžio 12 d. Komisijos direktyva 2006/39/EB, iš dalies keičianti Tarybos direktyvą 91/414/EEB, įtraukiant veikliąsias medžiagas klodinafopą, pirimikarbą, rimsulfuroną, tolklofos-metilą ir tritikonazolą (OL L 104, 2006 4 13, p. 30).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance tolclofos-methyl. EFSA Journal 2018;16(1):5130 [25 pp.]. doi: 10.2903/j.efsa.2018.5130.

            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).

            (8)  2019 m. sausio 31 d. Komisijos įgyvendinimo reglamentas (ES) 2019/168, kuriuo dėl veikliųjų medžiagų Bacillus subtilis (Cohn 1872) padermės QST 713, Bacillus thuringiensis porūšio Aizawai, Bacillus thuringiensis porūšio israeliensis, Bacillus thuringiensis porūšio kurstaki, Beauveria bassiana, benfluralino, klodinafopo, klopiralido, Cydia pomonella Granulovirus (CpGV), ciprodinilo, dichlorpropo-P, epoksikonazolo, fenpiroksimato, fluazinamo, flutolanilo, fosetilo, Lecanicillium muscarium, mepanipirimo, mepikvato, Metarhizium anisopliae var. Anisopliae, metkonazolo, metrafenono, Phlebiopsis gigantea, pirimikarbo, Pseudomonas chlororaphis padermės MA 342, pirimetanilo, Pythium oligandrum, rimsulfurono, spinozado, Streptomyces K61, tiakloprido, metiltolkofoso, Trichoderma asperellum, Trichoderma atroviride, Trichoderma gamsii, Trichoderma harzianum, triklopiro, trineksapako, tritikonazolo, Verticillium albo-atrum ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 33, 2019 2 5, p. 1).

            I PRIEDAS

                        Bendrinis pavadinimas, identifikacijos numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Metiltolklofosas
                        CAS Nr. 57018–04–9
                        CIPAC Nr. 479

                        O-2,6-dichlor-p-tolilO, O-dimetil fosforotioatas
                        O-2,6-dichlor-4-metilfenil O, O-dimetil fosforotioatas

                        ≥ 960 g/kg
                        Ši priemaiša kelia susirūpinimą dėl toksiškumo; jos kiekis techninėje medžiagoje neturi viršyti:
                        metanolio: ne daugiau kaip 1 g/kg

                        2019 m. rugsėjo 1 d.

                        2034 m. rugpjūčio 31 d.

                        Naudoti tik dekoratyviniams augalams ir bulvėms.
                        Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į metiltolklofoso patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    rizikai vandens organizmams ir žinduoliams;

                                    —

                                    rizikai vartotojams, pirmiausia dėl galimos rizikos dėl metabolito DM-TM-CH2OH bulvėse;

                                    —

                                    rizikai operatoriams, darbuotojams ir pašaliniams asmenims.

                              Naudojimo sąlygose prireikus nurodomos rizikos mažinimo priemonės.

               (1)  Išsamesnė informacija apie veikliosios medžiagos tapatybę ir specifikaciją pateikta pratęsimo ataskaitoje.

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje metiltolklofosui skirtas 126 įrašas išbraukiamas;

                        2)

                        B dalis papildoma šiuo įrašu:

                                    Nr.

                                    Įprastas pavadinimas, identifikacijos numeriai

                                    IUPAC pavadinimas

                                    Grynumas (1)

                                    Patvirtinimo data

                                    Patvirtinimo galiojimo termino pabaiga

                                    Konkrečios nuostatos

                                    „138

                                    Metiltolklofosas
                                    CAS Nr. 57018–04–9
                                    CIPAC Nr. 479

                                    O-2,6-dichlor-p-tolilO, O-dimetil fosforotioatas
                                    O-2,6-dichlor-4-metilfenil O, O-dimetil fosforotioatas

                                    ≥ 960 g/kg
                                    Ši priemaiša kelia susirūpinimą dėl toksiškumo; jos kiekis techninėje medžiagoje neturi viršyti:
                                    metanolio: ne daugiau kaip 1 g/kg

                                    2019 m. rugsėjo 1 d.

                                    2034 m. rugpjūčio 31 d.

                                    Naudoti tik dekoratyviniams augalams ir bulvėms.
                                    Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į metiltolklofoso patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                rizikai vandens organizmams ir žinduoliams;

                                                —

                                                rizikai vartotojams, pirmiausia dėl galimos rizikos dėl metabolito DM-TM-CH2OH bulvėse;

                                                —

                                                rizikai operatoriams, darbuotojams ir pašaliniams asmenims;

                                          Naudojimo sąlygose prireikus nurodomos rizikos mažinimo priemonės.“

               (1)  Išsamesnė informacija apie veikliosios medžiagos tapatybę ir specifikaciją pateikta pratęsimo ataskaitoje.


title: 2019 m. birželio 27 d. Komisijos įgyvendinimo reglamentas (ES) 2019/1103, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
28.6.2019

                  LT

                  Europos Sąjungos oficialusis leidinys

                  L 175/31

         KOMISIJOS ĮGYVENDINIMO REGLAMENTAS (ES) 2019/1103
         2019 m. birželio 27 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210//2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2019 m. birželio 24 d. Jungtinių Tautų Saugumo Tarybos Sankcijų komitetas nusprendė pašalinti septyniolika įrašų iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 27 d.

                  Komisijos vardu

                  Pirmininko pavedimu

                  Užsienio politikos priemonių Tarnybos vadovė

            (1)  OL L 169, 2003 7 8, p. 6.

            PRIEDAS
            Iš Reglamento (EB) Nr. 1210/2003 III priedo išbraukiami šie įrašai:

                           „18.

                           AUTOMOBILE STATE ENTERPRISE. Adresas: Near Andulus Square, off Nidal Street, P.O. Box 3270, Baghdad, Iraq.“

                           „30.

                           DIRECTORATE-GENERAL OF MEDICAL SUPPLIES (alias DIRECTORATE-GENERAL OF MEDICAL APPLIANCES). Adresai: a) P.O. Box 17041, Baghdad, Iraq; b) Box 17014, Al-Hurriya, Baghdad, Iraq.“

                           „33.

                           DIRECTORATE OF TRANSFORMERS PROJECT. Adresas: P.O. Box 21, Baquba, Diala, Iraq.“

                           „60.

                           IRAQI COMPANY FOR CARTON MANUFACTURIES. Adresas: Box 29029, Za'Faraniya, Baghdad, Iraq.“

                           „66.

                           IRAQI REFRESHMENT COMPANY. Adresas: Box 2339, Alwiyah, Za'Faraniya, Industrial Area, Baghdad, Iraq.“

                           „82.

                           MISHRAQ SULPHUR STATE ENTERPRISE. Adresas: P.O. Box 54, Al Ishraq-Ninawa, Mosul, Iraq.“

                           „103.

                           NORTHERN CEMENT STATE ENTERPRISE. Adresas: P.O. Box 1, Sulaimaniyah, Iraq.“

                           „114.

                           STATE BATTERY MANUFACTURING ESTABLISHMENT (alias STATE BATTERY MANUFACTURING ENTERPRISE). Adresas: P.O. Box 190, Al-Waziriyah, Safi El-Din, Al-Hilli St., Baghdad, Iraq.“

                           „120.

                           STATE COMPANY FOR PLASTIC BAGS INDUSTRIES IN TIKRIT. Adresas: P.O. Box 12, Muhafadha Salah Aldin, Tikrit, Iraq.“

                           „136.

                           STATE ENTERPRISE FOR GLASS AND CERAMIC INDUSTRIES. Adresas: Ramadi, Al Anbar, Iraq.“

                           „148.

                           STATE ENTERPRISE FOR RAW BUILDING MATERIALS. Adresas: P.O. Box 5890, Alwiya, near Unknown Soldier, Saadoun Street, Baghdad, Iraq.“

                           „154.

                           STATE ENTERPRISE FOR WOOD INDUSTRIES. Adresai: a) Abu Sukhay, PO Box 20, Najaf, Iraq; b) Manadhira, Al-Najaf, Iraq.“

                           „182.

                           STATE ORGANISATION FOR INDUSTRIAL DEVELOPMENT. Adresas: Khullani Square, Khulafa St., Baghdad, Iraq.“

                           „187.

                           STATE ORGANISATION FOR ROADS AND BRIDGES (alias a) STATE ESTABLISHMENT OF BRIDGES CONSTRUCTION, b) STATE ESTABLISHMENT FOR MIDDLE AREA (ROADS), c) STATE ESTABLISHMENT OF CONSTRUCTION OF ROADS (SOUTHERN AREA), d) STATE ESTABLISHMENT OF CONSTRUCTION OF ROADS (NORTHERN AREA), e) STATE ESTABLISHMENT OF CONSTRUCTION OF ROADS (MIDDLE AREA AROUND ELPHURATE), f) STATE ESTABLISHMENT OF EXPRESSWAY ROADS). Adresai: a) Karradat Mariam, Karkh, P.O. Box 917, Baghdad, Iraq; b) Nassiryah, Iraq; c) Kirkuk, Iraq; d) Hilla, Iraq; e) Yousufia, Iraq.“

                           „185.

                           STATE ORGANISATION FOR MINERALS. Adresas: Box 2330, Sa'doon Street, Baghdad, Iraq.“

                           „27.

                           DIRECTORATE-GENERAL OF GENERATION AND TRANSMISSION OF ELECTRICITY. Adresas: P.O. Box 1058, Al-Masbah, Building 4/356, Baghdad, Iraq.“

                           „89.

                           NASSIRITYAH THERMAL POWER STATION. Adresas: P.O. Box 31, Nassiriyah, Iraq.“


title: 2019 m. liepos 25 d. Komisijos įgyvendinimo reglamentas (ES) 2019/1288 dėl pavadinimo įregistravimo garantuotų tradicinių gaminių registre („Rögös túró“ (GTG))

text:
1.8.2019

                  LT

                  Europos Sąjungos oficialusis leidinys

                  L 203/1

         KOMISIJOS ĮGYVENDINIMO REGLAMENTAS (ES) 2019/1288
         2019 m. liepos 25 d.
         dėl pavadinimo įregistravimo garantuotų tradicinių gaminių registre („Rögös túró“ (GTG))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies b punktu, Vengrijos paraiška įregistruoti pavadinimą „Rögös túró“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Rögös túró“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Rögös túró“ (GTG).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 25 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 111, 2019 3 25, p. 5.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2019 m. liepos 31 d. Komisijos įgyvendinimo reglamentas (ES) 2019/1289 dėl leidimo naudoti L-valiną, gautą iš Corynebacterium glutamicum KCCM 11201P, kaip visų rūšių gyvūnų pašarų priedą (Tekstas svarbus EEE.)

text:
1.8.2019

                  LT

                  Europos Sąjungos oficialusis leidinys

                  L 203/2

         KOMISIJOS ĮGYVENDINIMO REGLAMENTAS (ES) 2019/1289
         2019 m. liepos 31 d.
         dėl leidimo naudoti L-valiną, gautą iš Corynebacterium glutamicum KCCM 11201P, kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti L-valiną. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo iš Corynebacterium glutamicum (KCCM 11201P) gautą L-valiną naudoti kaip visų rūšių gyvūnų pašarų priedą, priskirtiną priedų kategorijai „maistiniai priedai“;

                     (4)

                     Europos maisto saugos tarnyba (toliau – Tarnyba) 2018 m. lapkričio 28 d. nuomonėje padarė išvadą (2), kad siūlomomis naudojimo sąlygomis iš Corynebacterium glutamicum (KCCM 11201P) gautas L-valinas, tinkamu kiekiu pridedamas kaip mitybos priedas, nedaro nepageidaujamo poveikio gyvūnų sveikatai, žmonių sveikatai ar aplinkai. Be to, Tarnyba padarė išvadą, kad medžiaga laikoma veiksmingu nepakeičiamosios aminorūgšties L-valino šaltiniu gyvūnų mityboje ir kad norint ją veiksmingai naudoti atrajotojams, priedas turėtų būti apsaugotas nuo suirimo didžiajame skrandyje. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;

                     (5)

                     šios medžiagos vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą tame priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 31 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2019; 17(1):5538.

            PRIEDAS

                        Priedo identifikacinis numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: aminorūgštys, jų druskos ir analogai.

                        3c371

                        —

                        L-valinas

                           Priedo sudėtis:

                        Milteliai, kurių sudėtyje yra ne mažiau kaip 98 % L-valino (sausosios medžiagos) ir ne daugiau kaip 1,5 % vandens

                           Veikliosios medžiagos apibūdinimas:

                        Iš Corynebacterium glutamicum (KCCM 11201P) gautas L-valinas ((2S)-2-amino-3-metilbutano rūgštis)
                        Cheminė formulė: C5H11NO2

                        CAS numeris: 72–18–4

                           Analizės metodas
                            (1):
                        L-valino pašarų priede identifikavimas:

                                    —

                                    Maisto cheminių medžiagų kodekso L-valinui skirtas skyrius.

                              L-valino pašarų priede kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Valino premiksuose, pašarinėse žaliavose ir kombinuotuosiuose pašaruose kiekybinis nustatymas:

                                    —

                                    jonų mainų chromatografija, derinant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                              Valino vandenyje kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FD).

                        Visos rūšys

                        —

                                    1.

                                    L-valinas gali būti teikiamas rinkai ir naudojamas kaip priedas preparato forma.

                                    2.

                                    Priedas gali būti naudojamas geriamajame vandenyje.

                                    3.

                                    Priedo ir premiksų naudojimo taisyklėse turi būti nurodytos laikymo sąlygos, stabilumas termiškai apdorojant ir stabilumas geriamajame vandenyje.

                                    4.

                                    Priedo ir premiksų etiketėse nurodoma: „Papildomai naudojant L-valiną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius mityboje, kad būtų išvengta disbalanso.“

                        2029 m. rugpjūčio 21 d.

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2019/1757 2019 m. spalio 23 d. kuriuo dėl Jungtinės Didžiosios Britanijos ir Šiaurės Airijos Karalystės ir jos Karūnos priklausinių įtraukimo į trečiųjų šalių ir trečiųjų šalių teritorijų dalių, iš kurių leidžiama į Sąjungą įvežti gyvus arklinių šeimos gyvūnus ir arklinių šeimos gyvūnų spermą, kiaušialąstes ir embrionus, sąrašą iš dalies keičiamas Įgyvendinimo reglamento (ES) 2018/659 I priedas (Tekstas svarbus EEE)

text:
24.10.2019

                  LT

                  Europos Sąjungos oficialusis leidinys

                  L 270/60

         KOMISIJOS ĮGYVENDINIMO REGLAMENTAS (ES) 2019/1757
         2019 m. spalio 23 d.
         kuriuo dėl Jungtinės Didžiosios Britanijos ir Šiaurės Airijos Karalystės ir jos Karūnos priklausinių įtraukimo į trečiųjų šalių ir trečiųjų šalių teritorijų dalių, iš kurių leidžiama į Sąjungą įvežti gyvus arklinių šeimos gyvūnus ir arklinių šeimos gyvūnų spermą, kiaušialąstes ir embrionus, sąrašą iš dalies keičiamas Įgyvendinimo reglamento (ES) 2018/659 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 3 straipsnio 2 dalį ir 9 straipsnio 1 dalies c punktą,
         atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (2), ypač į jos 17 straipsnio 3 dalį,
         atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (3), ypač į jos 2 straipsnio i dalį, 12 straipsnio 1, 4 ir 5 dalis, 13 straipsnio 2 dalį, 15, 16, 17 ir 19 straipsnius,
         kadangi:

                     (1)

                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties (toliau – ES sutartis) 50 straipsnį. 2019 m. balandžio 11 d. Europos Vadovų Taryba, susitarus su Jungtine Karalyste, priėmė Sprendimą (ES) 2019/584 (4), kuriuo, susitarus su Jungtine Karalyste, pratęsiamas terminas pagal ES sutarties 50 straipsnio 3 dalį. Remiantis tuo sprendimu ES sutarties 50 straipsnio 3 dalyje numatytas terminas dar kartą pratęstas iki 2019 m. spalio 31 d. Todėl Sąjungos teisė Jungtinei Karalystei ir jos teritorijoje nebebus taikoma nuo 2019 m. lapkričio 1 d. (toliau – išstojimo iš ES diena);

                     (2)

                     Direktyvoje 2009/156/EB nustatyti gyvūnų sveikatos reikalavimai, kuriais reglamentuojamas arklinių šeimos gyvūnų importas į Sąjungą. Joje numatyta, kad į Sąjungą leidžiama importuoti tik tuos arklinių šeimos gyvūnus, kurie yra iš trečiosios šalies arba trečiosios šalies dalies, įtrauktos į pagal tą direktyvą sudarytą trečiųjų šalių sąrašą, ir su kuriais vežamas pagal tos direktyvos pavyzdį parengtas veterinarijos sertifikatas;

                     (3)

                     Direktyvoje 92/65/EEB nustatyti gyvūnų sveikatos reikalavimai, kuriais reglamentuojamas arklinių rūšių gyvūnų spermos, kiaušialąsčių ir embrionų importas į Sąjungą. Joje numatyta, kad į Sąjungą leidžiama importuoti tik prekes, kurios yra iš trečiosios šalies arba trečiosios šalies dalies, įtrauktos į pagal tą direktyvą sudarytą trečiųjų šalių sąrašą, ir su kuriomis vežamas pagal tos direktyvos pavyzdį parengtas veterinarijos sertifikatas. Veterinarijos sertifikate turi būti patvirtinta, kad prekės yra iš patvirtintų surinkimo ir saugojimo centrų arba surinkimo ir gavimo grupių, kurie gali pateikti garantijų, bent lygiaverčių išdėstytosioms tos direktyvos D priedo I skyriuje;

                     (4)

                     Komisijos įgyvendinimo reglamentu (ES) 2018/659 (5) nustatytas, inter alia, trečiųjų šalių ir trečiųjų šalių teritorijų dalių, iš kurių valstybės narės leidžia įvežti gyvus arklinių šeimos gyvūnus ir arklinių šeimos gyvūnų spermą, kiaušialąstes ir embrionus, sąrašas;

                     (5)

                     Jungtinė Didžiosios Britanijos ir Šiaurės Airijos Karalystė pateikė būtinas garantijas, kad ši šalis ir dėl tam tikrų prekių jos Karūnos priklausiniai nuo išstojimo iš ES dienos atitiks Direktyvose 2009/156/EB ir 92/65/EEB ir Įgyvendinimo reglamente (ES) 2018/659 nustatytus reikalavimus, taikomus į Sąjungą įvežant arklinių šeimos gyvūnų ir arklinių šeimos gyvūnų spermos, kiaušialąsčių ir embrionų siuntas, nes ne trumpesniu kaip devynių mėnesių pradiniu laikotarpiu toliau laikysis Sąjungos teisės aktų;

                     (6)

                     todėl, atsižvelgiant į Jungtinės Didžiosios Britanijos ir Šiaurės Airijos Karalystės pateiktas konkrečias garantijas ir siekiant išvengti nereikalingo prekybos trikdymo po išstojimo iš ES dienos, Jungtinė Didžiosios Britanijos ir Šiaurės Airijos Karalystė ir jos Karūnos priklausiniai turėtų būti įtraukti į Įgyvendinimo reglamento (ES) 2018/659 I priede nustatytą trečiųjų šalių ir trečiųjų šalių teritorijų dalių, iš kurių leidžiama įvežti gyvus arklinių šeimos gyvūnus ir arklinių šeimos gyvūnų spermą, kiaušialąstes ir embrionus, sąrašą;

                     (7)

                     atsižvelgiant į arklinių šeimos gyvūnų sveikatos būklę Jungtinėje Didžiosios Britanijos ir Šiaurės Airijos Karalystėje ir jos Karūnos priklausiniuose, šios šalys turėtų būti priskirtos prie A sanitarinės grupės ir turėtų būti leidžiamas visų tipų įvežimas ir leidžiama įvežti visų kategorijų arklinių šeimos gyvūnus;

                     (8)

                     todėl Įgyvendinimo reglamento (ES) 2018/659 I priedas turėtų būti atitinkamai iš dalies pakeistas;

                     (9)

                     šis reglamentas turėtų būti taikomas nuo 2019 m. lapkričio 1 d., jeigu tą dieną Sąjungos teisė nebebus taikoma Jungtinei Didžiosios Britanijos ir Šiaurės Airijos Karalystei ir jos teritorijoje;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2018/659 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. lapkričio 1 d.
            Tačiau jis netaikomas, jeigu tą dieną Jungtinei Didžiosios Britanijos ir Šiaurės Airijos Karalystei ir jos teritorijoje toliau taikoma Sąjungos teisė.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 23 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 1991 9 24, p. 56.

            (2)  OL L 268, 1992 9 14, p. 54.

            (3)  OL L 192, 2010 7 23, p. 1.

            (4)  2019 m. balandžio 11 d. Europos Vadovų Tarybos sprendimas (ES) 2019/584, priimtas susitarus su Jungtine Karalyste, kuriuo pratęsiamas terminas pagal ES sutarties 50 straipsnio 3 dalį (OL L 101, 2019 4 11, p. 1).

            (5)  2018 m. balandžio 12 d. Komisijos įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 110, 2018 4 30, p. 1).

            PRIEDAS
            Įgyvendinimo reglamento (ES) 2018/659 I priedo lentelė iš dalies keičiama taip:

                        a)

                        po Folklando Saloms skirto įrašo įterpiamos šios eilutės:

                                    „GB

                                    Jungtinė Didžiosios Britanijos ir Šiaurės Airijos Karalystė

                                    GB-0

                                    Visa šalies teritorija

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Gernsis

                                    GG-0

                                    Visa šalies teritorija

                                    A

                                    X

                                    X

                                    X

                                    X

                                    X“

                        b)

                        po Izraeliui skirto įrašo įterpiama ši eilutė:

                                    „IM

                                    Meno Sala

                                    IM-0

                                    Visa šalies teritorija

                                    A

                                    X

                                    X

                                    X

                                    X

                                    X“

                        c)

                        po Islandijai skirto įrašo įterpiama ši eilutė:

                                    „JE

                                    Džersis

                                    JE-0

                                    Visa šalies teritorija

                                    A

                                    X

                                    X

                                    X

                                    X

                                    X“


title: Komisijos įgyvendinimo reglamentas (ES) 2019/1758 2019 m. spalio 23 d. kuriuo dėl Jungtinės Didžiosios Britanijos ir Šiaurės Airijos Karalystės ir jos Karūnos priklausinių įtraukimo į trečiųjų šalių, teritorijų, zonų arba teritorinių vienetų, iš kurių leidžiama į Europos Sąjungą įvežti akvakultūros gyvūnų siuntas, sąrašą iš dalies keičiamas Reglamento (EB) Nr. 1251/2008 III priedas (Tekstas svarbus EEE)

text:
24.10.2019

                  LT

                  Europos Sąjungos oficialusis leidinys

                  L 270/63

         KOMISIJOS ĮGYVENDINIMO REGLAMENTAS (ES) 2019/1758
         2019 m. spalio 23 d.
         kuriuo dėl Jungtinės Didžiosios Britanijos ir Šiaurės Airijos Karalystės ir jos Karūnos priklausinių įtraukimo į trečiųjų šalių, teritorijų, zonų arba teritorinių vienetų, iš kurių leidžiama į Europos Sąjungą įvežti akvakultūros gyvūnų siuntas, sąrašą iš dalies keičiamas Reglamento (EB) Nr. 1251/2008 III priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 22 straipsnį ir 61 straipsnio 3 dalį,
         kadangi:

                     (1)

                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties (toliau – ES sutartis) 50 straipsnį. 2019 m. balandžio 11 d. Europos Vadovų Taryba, susitarusi su Jungtine Karalyste, priėmė Sprendimą (ES) 2019/584 (2), kuriuo pratęsiamas terminas pagal ES sutarties 50 straipsnio 3 dalį. Remiantis tuo sprendimu ES sutarties 50 straipsnio 3 dalyje numatytas terminas dar kartą pratęstas iki 2019 m. spalio 31 d. Todėl Sąjungos teisė Jungtinei Karalystei ir jos teritorijoje nebebus taikoma nuo 2019 m. lapkričio 1 d. (toliau – išstojimo iš ES diena);

                     (2)

                     Komisijos reglamento (EB) Nr. 1251/2008 (3) III priede nustatytas trečiųjų šalių, teritorijų, zonų arba teritorinių vienetų, iš kurių leidžiama į Sąjungą įvežti akvakultūros gyvūnus, sąrašas;

                     (3)

                     Jungtinė Didžiosios Britanijos ir Šiaurės Airijos Karalystė pateikė būtinas garantijas, kad ši šalis ir dėl tam tikrų prekių jos Karūnos priklausiniai nuo išstojimo iš ES dienos atitiks Reglamente (EB) Nr. 1251/2008 nustatytus reikalavimus, taikomus į Sąjungą įvežant akvakultūros gyvūnų siuntas, nes ne trumpesniu kaip devynių mėnesių pradiniu laikotarpiu toliau laikysis Sąjungos teisės aktų;

                     (4)

                     todėl, atsižvelgiant į Jungtinės Didžiosios Britanijos ir Šiaurės Airijos Karalystės pateiktas konkrečias garantijas ir siekiant išvengti nereikalingo prekybos trikdymo po išstojimo iš ES dienos, Jungtinė Karalystė ir jos Karūnos priklausiniai turėtų būti įtraukti į Reglamento (EB) Nr. 1251/2008 III priede nustatytą trečiųjų šalių, teritorijų, zonų arba teritorinių vienetų, iš kurių leidžiama į Sąjungą įvežti akvakultūros gyvūnų siuntas, sąrašą;

                     (5)

                     todėl Reglamento (EB) Nr. 1251/2008 III priedą reikėtų atitinkamai iš dalies pakeisti;

                     (6)

                     šis reglamentas turėtų būti taikomas nuo 2019 m. lapkričio 1 d., jeigu tą dieną Sąjungos teisė nebebus taikoma Jungtinei Didžiosios Britanijos ir Šiaurės Airijos Karalystei ir jos teritorijoje;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1251/2008 III priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. lapkričio 1 d.
            Tačiau jis netaikomas, jeigu tą dieną Jungtinei Didžiosios Britanijos ir Šiaurės Airijos Karalystei ir jos teritorijoje toliau taikoma Sąjungos teisė.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 23 d.

                  Komisijos vardu

                  Pirmininkas

               Jean-Claude JUNCKER

            (1)  OL L 328, 2006 11 24, p. 14.

            (2)  2019 m. balandžio 11 d. Europos Vadovų Tarybos sprendimas (ES) 2019/584, priimtas susitarus su Jungtine Karalyste, kuriuo pratęsiamas terminas pagal ES sutarties 50 straipsnio 3 dalį (OL L 101, 2019 4 11, p. 1).

            (3)  2008 m. gruodžio 12 d. Komisijos reglamentas (EB) Nr. 1251/2008, kuriuo įgyvendinamos Tarybos direktyvos 2006/88/EB nuostatos dėl akvakultūros gyvūnų ir jų produktų pateikimo rinkai ir importo į Bendriją reikalavimų bei dėl tokiais atvejais taikomų sertifikavimo reikalavimų ir kuriuo patvirtinamas gyvūnų platintojų rūšių sąrašas (OL L 337, 2008 12 16, p. 41).

            PRIEDAS
            Reglamento (EB) Nr. 1251/2008 III priedo lentelė iš dalies keičiama taip:

                        a)

                        po Kuko saloms skirto įrašo įterpiamos šios eilutės:

                                    „GB

                                    Jungtinė Didžiosios Britanijos ir Šiaurės Airijos Karalystė

                                    X

                                    X

                                    X

                                    Visa šalies teritorija

                                    GG

                                    Gernsis

                                    X

                                    X

                                    X

                                    Visa šalies teritorija“

                        b)

                        po Izraeliui skirto įrašo įterpiamos šios eilutės:

                                    „IM

                                    Meno Sala

                                    X

                                    Visa šalies teritorija

                                    JE

                                    Džersis

                                    X

                                    X

                                    X

                                    Visa šalies teritorija“


title: Komisijos įgyvendinimo reglamentas (ES) 2019/1759 2019 m. spalio 23 d. kuriuo dėl Jungtinės Didžiosios Britanijos ir Šiaurės Airijos Karalystės ir jos Karūnos priklausinių įtraukimo į trečiųjų šalių arba jų dalių, iš kurių leidžiama į Sąjungą įvežti žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, sąrašą iš dalies keičiamas Reglamento (ES) Nr. 605/2010 I priedas (Tekstas svarbus EEE)

text:
24.10.2019

                  LT

                  Europos Sąjungos oficialusis leidinys

                  L 270/66

         KOMISIJOS ĮGYVENDINIMO REGLAMENTAS (ES) 2019/1759
         2019 m. spalio 23 d.
         kuriuo dėl Jungtinės Didžiosios Britanijos ir Šiaurės Airijos Karalystės ir jos Karūnos priklausinių įtraukimo į trečiųjų šalių arba jų dalių, iš kurių leidžiama į Sąjungą įvežti žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, sąrašą iš dalies keičiamas Reglamento (ES) Nr. 605/2010 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą bei 4 dalį ir 9 straipsnio 4 dalį,
         kadangi:

                     (1)

                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties (toliau – ES sutartis) 50 straipsnį. 2019 m. balandžio 11 d. Europos Vadovų Taryba, susitarusi su Jungtine Karalyste, priėmė Sprendimą (ES) 2019/584 (2), kuriuo pratęsiamas terminas pagal ES sutarties 50 straipsnio 3 dalį. Remiantis tuo sprendimu ES sutarties 50 straipsnio 3 dalyje numatytas terminas dar kartą pratęstas iki 2019 m. spalio 31 d. Todėl Sąjungos teisė Jungtinei Karalystei ir jos teritorijoje nebebus taikoma nuo 2019 m. lapkričio 1 d. (toliau – išstojimo iš ES diena);

                     (2)

                     Komisijos reglamentu (ES) Nr. 605/2010 (3) nustatytos visuomenės ir gyvūnų sveikatos sąlygos ir sertifikavimo reikalavimai, taikomi įvežant į Sąjungą žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, ir trečiųjų šalių arba jų dalių, iš kurių leidžiama į Sąjungą įvežti tokias siuntas, sąrašas;

                     (3)

                     Jungtinė Didžiosios Britanijos ir Šiaurės Airijos Karalystė pateikė būtinas garantijas, kad ši šalis ir jos Karūnos priklausiniai nuo išstojimo iš ES dienos atitiks Reglamente (ES) Nr. 605/2010 nustatytus reikalavimus, taikomus į Sąjungą įvežant žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, nes ne trumpesniu kaip devynių mėnesių pradiniu laikotarpiu toliau laikysis Sąjungos teisės aktų;

                     (4)

                     todėl, atsižvelgiant į Jungtinės Didžiosios Britanijos ir Šiaurės Airijos Karalystės pateiktas konkrečias garantijas ir siekiant išvengti nereikalingo prekybos trikdymo po išstojimo iš ES dienos, Jungtinė Karalystė ir jos Karūnos priklausiniai turėtų būti įtraukti į Reglamento (ES) Nr. 605/2010 I priede nustatyto trečiųjų šalių ir jų dalių, iš kurių leidžiama į Sąjungą įvežti žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, sąrašo A, B ir C skiltis;

                     (5)

                     todėl Reglamento (ES) Nr. 605/2010 I priedas turėtų būti atitinkamai iš dalies pakeistas;

                     (6)

                     šis reglamentas turėtų būti taikomas nuo išstojimo iš ES dienos, jeigu tą dieną Sąjungos teisė nebebus taikoma Jungtinei Didžiosios Britanijos ir Šiaurės Airijos Karalystei ir jos teritorijoje;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 605/2010 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo išstojimo iš ES dienos.
            Tačiau jis netaikomas, jeigu tą dieną Jungtinei Didžiosios Britanijos ir Šiaurės Airijos Karalystei ir jos teritorijoje toliau taikoma Sąjungos teisė.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 23 d.

                  Komisijos vardu

                  Pirmininkas

               Jean-Claude JUNCKER

            (1)  OL L 18, 2003 1 23, p. 11.

            (2)  2019 m. balandžio 11 d. Europos Vadovų Tarybos sprendimas (ES) 2019/584, priimtas susitarus su Jungtine Karalyste, kuriuo pratęsiamas terminas pagal ES sutarties 50 straipsnio 3 dalį (OL L 101, 2019 4 11, p. 1).

            (3)  2010 m. liepos 2 d. Komisijos reglamentas (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms (OL L 175, 2010 7 10, p. 1).

            PRIEDAS
            Reglamento (ES) Nr. 605/2010 I priedo lentelė iš dalies keičiama taip:

                        a)

                        po Etiopijai skirto įrašo įterpiamos šios eilutės:

                                    „GB

                                    Jungtinė Didžiosios Britanijos ir Šiaurės Airijos Karalystė

                                    +

                                    +

                                    +

                                    GG

                                    Gernsis

                                    +

                                    +

                                    +“

                        b)

                        po Izraeliui skirto įrašo įterpiama ši eilutė:

                                    „IM

                                    Meno Sala

                                    +

                                    +

                                    +“

                        c)

                        po Islandijai skirto įrašo įterpiama ši eilutė:

                                    „JE

                                    Džersis

                                    +

                                    +

                                    +“


title: Komisijos įgyvendinimo reglamentas (ES) 2019/1760 2019 m. spalio 23 d. kuriuo dėl Jungtinės Didžiosios Britanijos ir Šiaurės Airijos Karalystės įtraukimo į trečiųjų šalių arba jų dalių, iš kurių leidžiama į Sąjungą įvežti laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, sąrašą iš dalies keičiamas Reglamento (EB) Nr. 119/2009 I priedas (Tekstas svarbus EEE)

text:
24.10.2019

                  LT

                  Europos Sąjungos oficialusis leidinys

                  L 270/69

         KOMISIJOS ĮGYVENDINIMO REGLAMENTAS (ES) 2019/1760
         2019 m. spalio 23 d.
         kuriuo dėl Jungtinės Didžiosios Britanijos ir Šiaurės Airijos Karalystės įtraukimo į trečiųjų šalių arba jų dalių, iš kurių leidžiama į Sąjungą įvežti laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, sąrašą iš dalies keičiamas Reglamento (EB) Nr. 119/2009 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą bei 4 dalį ir 9 straipsnio 4 dalį,
         kadangi:

                     (1)

                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties (toliau – ES sutartis) 50 straipsnį. 2019 m. balandžio 11 d. Europos Vadovų Taryba, susitarusi su Jungtine Karalyste, priėmė Sprendimą (ES) 2019/584 (2), kuriuo pratęsiamas terminas pagal ES sutarties 50 straipsnio 3 dalį. Remiantis tuo sprendimu ES sutarties 50 straipsnio 3 dalyje numatytas terminas dar kartą pratęstas iki 2019 m. spalio 31 d. Todėl Sąjungos teisė Jungtinei Karalystei ir jos teritorijoje nebebus taikoma nuo 2019 m. lapkričio 1 d. (toliau – išstojimo iš ES diena);

                     (2)

                     Komisijos reglamentu (EB) Nr. 119/2009 (3) nustatytos visuomenės ir gyvūnų sveikatos sąlygos ir sertifikavimo reikalavimai, taikomi įvežant į Sąjungą laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, ir trečiųjų šalių ir jų dalių, iš kurių leidžiama į Sąjungą įvežti tokias siuntas, sąrašas;

                     (3)

                     Jungtinė Didžiosios Britanijos ir Šiaurės Airijos Karalystė pateikė būtinas garantijas, kad ši šalis nuo išstojimo dienos atitiks Reglamente (EB) Nr. 119/2009 nustatytus reikalavimus, taikomus į Sąjungą įvežant laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, nes ne trumpesniu kaip devynių mėnesių pradiniu laikotarpiu toliau laikysis Sąjungos teisės aktų;

                     (4)

                     todėl, atsižvelgiant į Jungtinės Didžiosios Britanijos ir Šiaurės Airijos Karalystės pateiktas konkrečias garantijas ir siekiant išvengti nereikalingo prekybos trikdymo po išstojimo iš ES dienos, Jungtinė Karalystė turėtų būti įtraukta į Reglamento (EB) Nr. 119/2009 I priede nustatytą trečiųjų šalių ir jų dalių, iš kurių leidžiama į Sąjungą įvežti laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, sąrašą;

                     (5)

                     todėl Reglamento (EB) Nr. 119/2009 I priedas turėtų būti atitinkamai iš dalies pakeistas;

                     (6)

                     šis reglamentas turėtų būti taikomas nuo 2019 m. lapkričio 1 d., jeigu tą dieną Sąjungos teisė nebebus taikoma Jungtinei Didžiosios Britanijos ir Šiaurės Airijos Karalystei ir jos teritorijoje;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 119/2009 I priedo 1 dalis iš dalies keičiama pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. lapkričio 1 d.
            Tačiau jis netaikomas, jeigu tą dieną Jungtinei Didžiosios Britanijos ir Šiaurės Airijos Karalystei ir jos teritorijoje toliau taikoma Sąjungos teisė.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 23 d.

                  Komisijos vardu

                  Pirmininkas

               Jean-Claude JUNCKER

            (1)  OL L 18, 2003 1 23, p. 11.

            (2)  2019 m. balandžio 11 d. Europos Vadovų Tarybos sprendimas (ES) 2019/584, priimtas susitarus su Jungtine Karalyste, kuriuo pratęsiamas terminas pagal ES sutarties 50 straipsnio 3 dalį (OL L 101, 2019 4 11, p. 1).

            (3)  2009 m. vasario 9 d. Komisijos reglamentas (EB) Nr. 119/2009, kuriuo nustatomi trečiųjų šalių ar jų dalių, iš kurių importuojama į Bendriją arba vežama per ją tranzitu laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsa, sąrašas ir veterinarijos sertifikatų reikalavimai (OL L 39, 2009 2 10, p. 12).

            PRIEDAS
            Reglamento (EB) Nr. 119/2009 I priedo 1 dalies lentelė po Kanadai skirto įrašo įterpiama ši eilutė:

                        „Jungtinė Didžiosios Britanijos ir Šiaurės Airijos Karalystė

                        GB

                        WL

                        RM

                        WM“


title: Komisijos Įgyvendinimo Reglamentas (ES) 2019/1983 2019 m. lapkričio 28 d. kuriuo iš dalies keičiamos Įgyvendinimo reglamento (ES) 2017/39 nuostatos dėl Sąjungos pagalbos perskirstymo

text:
29.11.2019

                  LT

                  Europos Sąjungos oficialusis leidinys

                  L 308/82

         KOMISIJOS ĮGYVENDINIMO REGLAMENTAS (ES) 2019/1983
         2019 m. lapkričio 28 d.
         kuriuo iš dalies keičiamos Įgyvendinimo reglamento (ES) 2017/39 nuostatos dėl Sąjungos pagalbos perskirstymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (1), ypač į jo 5 straipsnio 5 dalį,
         kadangi:

                     (1)

                     Komisijos įgyvendinimo reglamente (ES) 2017/39 (2) nustatomos taisyklės, be kita ko, dėl Sąjungos pagalbos lėšų, dėl kurių nepateikta prašymų, perskirstymo mokykloms skirtoje programoje dalyvaujančioms valstybėms narėms, kurios pranešė apie pageidavimą panaudoti didesnę nei joms skirta sumą. Orientacinės skiriamos sumos lėšų, kurios gali būti perskirtos kitai valstybei narei, dydis turi būti nustatomas atsižvelgiant į tos valstybės narės pasiektą Sąjungos pagalbos galutinės skiriamos sumos panaudojimo lygį praėjusiais mokslo metais. Atsižvelgiant į patirtį, įgytą vykdant mokykloms skirtą programą, perskirstytinų orientacinių skiriamų sumų skaičiavimo taisyklės turėtų būti paaiškintos išsamiau. Siekiant atnaujinti Sąjungos pagalbos perskirstymo pagrindą, apskaičiuojant sumas turėtų būti atsižvelgiama į valstybių narių išlaidų, patirtų iki gruodžio 31 d., deklaracijas;

                     (2)

                     todėl Įgyvendinimo reglamentas (ES) 2017/39 turėtų būti atitinkamai iš dalies pakeistas;

                     (3)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2017/39 7 straipsnio 3 dalis pakeičiama taip:

                  „3.   Orientacinės skiriamos sumos lėšų, kurios pagal 1 dalį gali būti perskirtos kitai valstybei narei, dydis nustatomas atsižvelgiant į tos valstybės narės pasiektą Sąjungos pagalbos mokykloms skirtiems vaisiams bei daržovėms ir mokykloms skirtam pienui galutinės skiriamos sumos panaudojimo lygį praėjusiais mokslo metais. Atsižvelgiant į Komisijai pagal Komisijos įgyvendinimo reglamento (ES) Nr. 908/2014 (*1) 10 straipsnį siunčiamas deklaracijas, susijusias su išlaidomis, patirtomis iki metų, einančių prieš metus, kuriais pateiktas prašymas Sąjungos pagalbai gauti, gruodžio 31 d., galutinė skiriama suma apskaičiuojama taip:

                              a)

                              jei panaudota ne daugiau kaip 50 % galutinės skiriamos sumos, papildoma suma neskiriama;

                              b)

                              jei panaudota daugiau kaip 50 %, bet ne daugiau kaip 75 % galutinės skiriamos sumos, didžiausia galima skirti papildoma suma neviršija 50 % orientacinės skiriamos sumos;

                              c)

                              jei panaudota daugiau kaip 75 % galutinės skiriamos sumos, didžiausia galima skirti papildoma suma neribojama.

                        Pirmoje pastraipoje apibūdintas skaičiavimas netaikomas valstybėms narėms, teikiančioms naujas paraiškas dėl mokykloms skirtos programos arba dėl vieno iš programos elementų per pirmuosius dvejus įgyvendinimo metus.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 28 d.

                  Komisijos vardu

                  Pirmininkas

               Jean-Claude JUNCKER

            (1)  OL L 346, 2013 12 20, p. 12.

            (2)  2016 m. lapkričio 3 d. Komisijos įgyvendinimo reglamentas (ES) 2017/39 dėl Europos Parlamento ir Tarybos reglamento (ES) Nr. 1308/2013 taikymo taisyklių, susijusių su Sąjungos pagalba vaisiams ir daržovėms, bananams ir pienui švietimo įstaigoms tiekti (OL L 5, 2017 1 10, p. 1).


title: Komisijos Įgyvendinimo Reglamentas (ES) 2019/1984 2019 m. lapkričio 28 d. kuriuo nustatoma didžiausia privataus alyvuogių aliejaus sandėliavimo paramos suma, skiriama pagal Įgyvendinimo reglamentu (ES) 2019/1882 paskelbtą konkursą

text:
29.11.2019

                  LT

                  Europos Sąjungos oficialusis leidinys

                  L 308/84

         KOMISIJOS ĮGYVENDINIMO REGLAMENTAS (ES) 2019/1984
         2019 m. lapkričio 28 d.
         kuriuo nustatoma didžiausia privataus alyvuogių aliejaus sandėliavimo paramos suma, skiriama pagal Įgyvendinimo reglamentu (ES) 2019/1882 paskelbtą konkursą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (1), ypač į jo 4 straipsnio 2 dalies pirmos pastraipos a punktą,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (2), ypač į jo 18 straipsnio 2 dalį,
         kadangi:

                     (1)

                     Komisijos įgyvendinimo reglamentu (ES) 2019/1882 (3) paskelbtas konkursas dėl privataus alyvuogių aliejaus sandėliavimo;

                     (2)

                     remiantis pasiūlymais, gautais per pateikimo laikotarpio dalį, kuri baigėsi 2019 m. lapkričio 26 d., didžiausiais sandėliuotinais kiekiais, sandėliavimo išlaidų sąmata ir kita svarbia rinkos informacija, tikslinga nustatyti didžiausią 3 650 tonų alyvuogių aliejaus sandėliavimo paramos 180 dienų laikotarpiu sumą siekiant palengvinti sunkią rinkos padėtį;

                     (3)

                     siekiant užtikrinti veiksmingą priemonės valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

                     (4)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pasiūlymams, pagal Įgyvendinimo reglamentu (ES) 2019/1882 paskelbtą konkursą pateiktiems per pateikimo laikotarpio dalį, kuri baigėsi 2019 m. lapkričio 26 d., nustatoma tokia didžiausia privataus alyvuogių aliejaus sandėliavimo paramos suma:

                        a)

                        0,00 EUR per dieną už toną ypač gryno alyvuogių aliejaus;

                        b)

                        0,83 EUR per dieną už toną gryno alyvuogių aliejaus;

                        c)

                        0,83 EUR per dieną už toną klasikinio alyvuogių aliejaus.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 28 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 346, 2013 12 20, p. 12.

            (2)  OL L 347, 2013 12 20, p. 671.

            (3)  2019 m. lapkričio 8 d. Komisijos įgyvendinimo reglamentas (ES) 2019/1882 (OL L 290, 2019 11 11, p. 12).